Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 230

2. A szakmai elméleti vizsga és értékelése A szakmai elméleti vizsga írásbeli és szóbeli részből áll. A) Írásbeli vizsga Az írásbeli vizsga helye a Mestervizsga Bizottság által meghatározott helyszín. Az írásbeli vizsga időtartama: maximum 4 óra. Az írásbeli az alábbi témakörökből összeállított komplex feladatot tartalmaz: — építőanyagok tulajdonságai, jellemzői, — gyártástechnológia, = durvakerámia = beton = vasbeton = feszített vasbeton, — építőanyagok vizsgálati, minősítési módszerei, — anyagismeret, — készáruismeret, termékismeret, — szakmai számítások (alap- és segédanyag-szükséglet meghatározása stb.). Az írásbeli vizsga értékelése a Mestervizsga Bizottság által jóváhagyott pontozólap alapján történik. Annak a jelöltnek, aki a maximálisan adható pontszám 50%-át nem éri el, minősítése „nem felelt meg”. B) Szóbeli vizsga A szóbeli vizsga helyszíne a Mestervizsga Bizottság által meghatározott helyszín. A szóbeli vizsga kérdéscsoportjaiból (szakmai ismeret, anyagismeret, technológia, munka- és környezetvédelem, minőségbiztosítási alapismeretek) a Vizsgabizottság elnöke által meghatározott sorrendben lehet tételt húzni, illetve a szóbeli vizsgát letenni. Egy-egy tétel feldolgozásához a jelölt részére legalább 20 perc felkészülési időt kell biztosítani. A mesterjelölt szóbeli vizsgáját a Vizsgabizottság egyszerű szótöbbséggel minősíti. Mindhárom vizsgarész „megfelelt” minősítése esetén érvényes a szóbeli vizsga.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes